        புகல்வதற்கே பிணத்தையெலாம் வரிசை யாக்கி மீதமுள்ள அமைச்சரையாம் அழைத்து வந்தோம்! விடிந்தவுடன் நாட்டார்கள் கண்டும் கேட்டும் ஓதுவதால் வேழநாட் டரசன் எண்ணம் உணர்ந்திடுதல் முடியுமென வேலன் சொன்னான். தீதொன்றும் இல்லைஇனித் துயில்வீர் என்று செப்பினான்; நற்றுறவி! ஒப்பிச் சென்றார். இயல் 76       வேலன் நெஞ்சம் அன்னத்தின் மேல்!  சன்னலிலே தென்றல்வந்து குளிர்வி ளைக்கும்! தனியறையோ அமைதியினைச் செய்யும்; மிக்க மென்மையுறு பஞ்சணையோ துயில்க என்று விளம்பும்! அவன் உளம்அங்கே இருந்தால் தானே!